b"\n_START_ARTICLE_\nMas de Pinyol\n_START_SECTION_\nDescripci\xc3\xb3\n_START_PARAGRAPH_\n\xc3\x89s un conjunt d'estructures a\xc3\xafllades, edificis centrals d'habitaci\xc3\xb3 amb estructures annexes. Edifici de planta baixa amb porta central i primer pis amb finestres quadrades. Hi ha una bassa de secci\xc3\xb3 circular al costat de la casa. El per\xc3\xadmetre de la finca est\xc3\xa0 rodejat per un mur de ma\xc3\xa7oneria emblanquinat amb portal de ferro.\n_START_SECTION_\nHist\xc3\xb2ria\n_START_PARAGRAPH_\nSembla que fou el lloc on avui s'aixeca la masia que al segle XVIII hi hagu\xc3\xa9 una temptativa per fundar-hi una nova poblaci\xc3\xb3. Fou Josep White i Vaquert, noble irland\xc3\xa8s, el qui el 31 de mar\xc3\xa7 de 1778 sol\xc2\xb7licit\xc3\xa0 perm\xc3\xads regi per erigir un nou poble en una heretat de la seva propietat als confins dels termes generals d'una gran propietat, que no prosper\xc3\xa0._NEWLINE_El 1860 el mas estava permanentment habitat. Hom creu que fou la casa on va descansar el General Ortega i on el dia 3 d'abril, se li va dir que la tropa no seguiria la insurrecci\xc3\xb3."